REACT-EU bio je prvi instrument koji se primjenjivao u okviru plana NextGenerationEU, pri čemu je prvo plaćanje izvršeno 28. lipnja 2021. Sredstva su podijeljena na dvije tranše – većina je bila raspoloživa za programiranje 2021. (39,6 milijardi EUR), a ostatak 2022. (10,8 milijardi EUR). Komisija je brzo djelovala kako bi na vrijeme stavila na raspolaganje sredstva za suzbijanje pandemije i potporu gospodarstvu. Odobrila je više od 90 % sredstava dostupnih 2021. svega tri mjeseca nakon donošenja Uredbe o inicijativi REACT-EU (), čime je omogućila upravljačkim tijelima da počnu upotrebljavati dostupne dodatne resurse.

Sredstva su se upotrijebila za zdravstvene ustanove, istraživače, vlasnike poduzeća, zaposlenike i ranjive osobe. Od listopada 2022. za zelena ulaganja dodijeljena je 7,1 milijarda EUR (od čega 6,1 milijarda EUR za djelovanje u području klime) te 3,1 milijarda EUR za digitalno gospodarstvo; Ukupno 8 milijardi EUR dodijeljeno je poduzećima i poslovnoj potpori; Ukupno 7,1 milijarda EUR dodijeljena je zdravstvenom sektoru, a 10 milijardi EUR mjerama za tržište rada.

Ključne vrijednosti u nacionalnim izvješćima o pokazateljima povezanima s bolešću COVID-19, uključujući prvi put doprinos za potporu u okviru inicijative REACT-EU, upućuju na sljedeća preliminarna postignuća do kraja 2021.():

·u vezi s pokazateljima u području potrošnje za zdravstvo povezane s bolešću COVID-19: navodi se da je 42 % ukupno planiranog iznosa od 3,7 milijardi EUR potrošeno do kraja 2021.,

·ključni pokazatelji ostvarenja u području zdravlja povezani s bolešću COVID-19 pokazuju visoku stopu izvršenja:

onavodi se da je odabranim projektima ostvareno 84 % ciljne vrijednosti od 3,4 milijarde komada osobne zaštitne opreme, kako je utvrđeno u programima država članica,

onavodi se da je kupljeno gotovo 11 000 novih ventilatora pluća (84 %), od utvrđene ciljne vrijednosti od 13 000 novih ventilatora pluća,

·navodi se da je ostvareno 70 % ciljne vrijednosti od 12,4 milijarde EUR izvanredne potpore obrtnom kapitalu za MSP-ove (bespovratna sredstva i zajmovi). Navodi se da je do kraja 2021. ostvareno 78 % ciljne vrijednosti utvrđene na više od milijun MSP-ova, odnosno da je potporu obrtnom kapitalu primilo 805 000 poduzeća.

U okviru kohezijske politike ESF je glavni izvor potpore socijalnim uslugama, održavanju zaposlenosti i ranjivim skupinama u skladu s Akcijskim planom za provedbu europskog stupa socijalnih prava. Primjerice, to je postignuto promicanjem u okviru potpore za skraćeno radno vrijeme, dopunske plaće za zdravstveno osoblje, informatičku opremu, zaštitnu opremu i usluge za ranjive skupine.

Mjera uspostavljena u okviru EPFRR-a kojom se pruža privremena potpora za likvidnost poljoprivrednicima i ruralnim poduzećima koji su posebno pogođeni krizom uzrokovanom bolešću COVID-19 provedena je u okviru više od 40 nacionalnih ili regionalnih programa ruralnog razvoja u 14 država članica, s planiranim ukupnim iznosom javne potrošnje od više od 1 milijarde EUR (uključujući nacionalno sufinanciranje). Ukupno 700 milijuna EUR dodijeljeno je mjeri (za planirani ukupni iznos javne potrošnje od 1 milijarde EUR, uključujući nacionalno sufinanciranje), a 90 % tog iznosa izvršeno je do kraja 2021., što znači da je potporu primilo više od 560 000 poljoprivrednih gospodarstava i 6 500 MSP-ova. Poljoprivrednici su bili korisnici sredstava u 92 % slučajeva.

U okviru EFPR-a uvedena je hitna potpora kako bi se nadoknadili privremeni prestanak ribolovnih aktivnosti i obustava ili smanjenje proizvodnje i prerade u kontekstu pandemije. Ukupno 189 milijuna EUR u okviru EFPR-a izdvojeno je za ublažavanje posljedica pandemije uzrokovane bolešću COVID-19, od čega je polovina dodijeljena za privremeni prestanak ribolovnih aktivnosti. To odgovara 3,8 % ukupnih sredstava u okviru EFPR-a koja su dodijeljena na kraju 2021.

Primjeri projekata koji pridonose odgovoru na pandemiju bolesti COVID-19 i financiraju se iz ESI fondova:

U Grčkoj je ESF podržao zapošljavanje zdravstvenih djelatnika, uključujući liječnike, medicinske sestre i ostalo osoblje koje pruža zdravstvene usluge i ima ključnu ulogu u strukturi, pripravnosti i otpornosti ustanova za zdravstvenu skrb. Cilj projekta bio je riješiti problem nedostatka osoblja koji utječe na zdravstvene usluge u Grčkoj, stoga je bio usmjeren na povećanje broja članova osoblja koje je uključeno u probir, rano otkrivanje i postupanje u slučaju bolesti COVID-19, kao i skrb za osobe s kroničnim ili akutnim bolestima koje nisu povezane s bolešću COVID-19.

Delvert Mécanique , poduzeće sa sjedištem u Nouvelle-Aquitaineu u Francuskoj, primilo je financijsku potporu za modernizaciju proizvodnje. Proizvodi dijelove za industriju, obranu, željeznicu i sportsko tržište automobilske industrije i bilo je teško pogođeno zdravstvenom krizom. Potpora iz EFRR-a omogućuje poduzeću da bude produktivnije, poveća promet za 20 % tijekom sljedeće tri godine te da zaposli novo osoblje.

Kioto Solar , poduzeće sa sjedištem u Koruškoj u Austriji, primilo je financijsku potporu u okviru inicijative REACT-EU. EFRR je s 1,4 milijuna EUR pridonio kupnji strojeva za novu proizvodnu liniju fotonaponskih modula koji se mogu integrirati u fasade zgrada. Ti inovativni i pametni moduli s estetskim obilježjima pretvaraju zgradu u pravu solarnu elektranu. Zahvaljujući novoj proizvodnoj liniji, fotonaponski moduli s dvojnom namjenom (zimski vrt, fasada, nadstrešnica za automobile, krovna rješenja itd.) mogu se automatski proizvoditi na lokaciji poduzeća u St. Veitu.

EFRR je u najudaljeniju regiju Francuske La Réunion uložio 8 milijuna EUR kako bi pomogao turističkim poduzećima da održe svoju djelatnost i postupno nastave s obavljanjem svojih aktivnosti. To je izvršeno u obliku paušalne potpore za obrtni kapital MSP-ova kojom se pridonijelo smanjenju negativnih učinaka uzrokovanih izbijanjem bolesti COVID-19, koja je snažno pogodila regiju. Takav je program prvi put proveden putem posebne digitalne platforme, čime se birokracija smanjila na najmanju mjeru.

Pandemija uzrokovana bolešću COVID-19 dovela je do znatnih promjena na litavskom financijskom tržištu i u litavskom gospodarstvu. Samo 15 % poljoprivrednih gospodarstava moglo je vlastitim sredstvima pokriti svoje kratkoročne obveze, a razlog tome je gospodarska kriza uzrokovana bolešću COVID-19. Uz potporu EPFRR-a uspostavljen je financijski instrument u okviru kojeg se pružaju povlašteni zajmovi u iznosu do 200 000 EUR za obrtni kapital i/ili ulaganja u mala poljoprivredna gospodarstva i mlade poljoprivrednike. Do rujna 2022. podneseni su zahtjevi za zajmove u vrijednosti od 2,7 milijuna EUR.